
Kangatuan a pammadayaw kada 
Kadwa Laan ken Kadwa Bagong-tao 


Kawanihan sa Pulitika ng Komite Sentral 
Partido Komunista ng Pilipinas 


giti agar-ari ken kadagiti pasista a babaunen da, 

ipakpakaammo mi iti amin a kadre ken kameng ti 
Partido, kadagiti Nalabbaga a mannakigubat ti Bagong 
Hukbong Bayan (BHB), iti amin a rebolusyonaryo a pwer- 
sa ken intero nga umili a Pilipino, ti ipupusay da Kadwa a 
Laan (Benito Tiamzon) ken ni Kadwa a Bagong-Tao (Wil- 
ma Austria), kangrunaan ken mararaen a lider ti Partido 
Komunista ng Pilipinas ken ti intero a rebolusyonaryo a 
tignay iti pagilyan. 


N apnuan rebolusyonaryo a pungtot ken gura kada- 


Ni Ka Laan ken ni Ka Bagong- 
tao ket nakaam-ames ken makaayup 
a pinapatay dagiti pasista a berdugo 
ti Armed Forces of the Philippines 
(AFP) idi Agosto 21, 2022, kalpasan 
a makemmeg isuda bayat nga agbi- 
biyahe a nakalugan ti dua a van nga 
inaramat da agturong iti igid-bay- 
bay ti Catbalogan. Nakemmeg isuda 
banda alas-dose ti aldaw ken ala-u- 
na ti malem. Saan da nga armado 
uray ti ababa a paltog. 

Sangapulo da amin a nateng- 
ngel, ken palalo a pinarigat iti pa- 
nagbugbog ken dadduma pay a wa- 
gas ti panagtortyur, sakbay nga inu- 
luyan da a patayen. Kadwa da Ka 
Laan ken Ka Bagong-tao a pinapatay 
ti kabusor da kadwa a Joel Arceo 
(Ka Divino, kalihim ti maysa a komi- 
te iti subrehiyon iti Eastern Visa- 
yas), ni Ka Yen, Ka Jaja, Ka Matt, Ka 
Ash, Ka Delfin, Ka Lupe, Ka Butig. 
Segun iti nakalap nga impormasyon 
ti tim a nagimbestiga iti pasamak, 


pirmi a dadael ti rupa dagiti kakad- 
wa, a kasla gapuanan ti natangken a 
banag. Nalawag a ti dadduma ket 
pinapatay da babaen ti panagpaltog. 
Tapno kaluban ti krimen da ken 
buraen ti amin nga ebidensya, naga- 
bel ti istorya ti Joint Task Force- 
Storm ken Task Force Trident ti AFP 
tapno pagparangen a napasamek ti 
engkwentro iti baybay. Iti parba- 
ngon ti Agosto 22, 2022, inluganda 
iti maysa a bangka dagiti bangkay 
dagiti pinapatay da a rebolusyonar- 
yo sa da inpaguyod iti tengnga ti 
baybay sakbay nga pinabettak da iti 
nagbaetan ti Catbalogan ken Ta- 
rangnan island. Walo a bangkay 
laeng ti naiyulat a narekober. 
Nakaawat ti Kawanihan sa Puli- 
tika ken Komiteng Tagapagpaganap 
ti kumpirmasyon panggep iti pam- 
mapatay kada Ka Laan ken Ka Ba- 
gong-tao mano nga aldaw kalpasan 
ti insidente. Kadagiti simmaruno a 
lawas ken bulan, naipatungpal ti 


Pudno a banwar ti umili a Pilipino 


dekdeklara ti Komite Sentral ti agassawa a Kadwa Benito Tiamzon ken 
Kadwa Wilma Austria kas martir ken pudno a banwar ti umili a Pilipino. In- 
daton da ti sibubukel a biag da iti panagserbi iti masa a maidadanes ken ma- 
gungundawayan ken inpaay da ti amin a kabaelan ken sirib da para iti panaga- 
bante ti tarigagay para iti nailian a wayawaya ken demokrasya, sosyalismo ken 


komunismo. 


Manipud iti kaunggan ti puso ti 
tunggal rebolusyonaryo a Pilipino, 
ipadpadanun ti Kawanihan sa Puliti- 
ka ken intero a Komite Sentral ti 
pannakipagladingit kadagiti anak 
ken apo da Ka Laan ken Ka Bagong- 

Ti Ang Bayan ket ipabpablaak 

dua a beses tunggal bulan 

ti Komite Sentral ti Partido 
Komunista ng Pilipinas 


tao. 

Da Ka Laan ken Ka Bagong-tao 
ket eksperto ti Marxismo-Leninismo- 
Maoismo ken ti teorya ken praktika 
ti rebolusyon a Pilipino. Iti tarabay 
ni Kadwa Jose Maria Sison, indau- 
luan da a nasayaat ti Komite Sentral 
ken ti Bagong Hukbong Bayan iti na- 
surok-kumurang tallo a dekada ti 
panangiyabante ti naunday a gubat 
ti umili. 

Da Ka Laan ken Ka Bagong-tao 
ket agpada nga anak ti rebolusyo- 
naryo a dalluyon idi agleppas ti de- 
kada sisenta agingga nasapa a paset 
ti dekada sitenta. Ni Ka Laan ket 
naiyanak idi Marso 21, 1951 ken 
dimmakkel idiay Marikina, Metro 
Manila. Ni Ka Bagong-tao met ket 
naiyanak idi Disyembre 21, 1952 ken 
tubo iti Pasig City. Agpada da a nag- 

nauneg a panag-imbestiga tapno 
amuen dagiti detalye iti likod daytoy 
a nakaam-ames a krimen. 

Tudtuduen mi a direkta ken 
kangrunaan nga agsungbat iti pasis- 
ta a brutalidad a panagmasaker ka- 
da Ka Benito Tiamzon, Ka Wilma 
Austria ken walo a dadduma pay a 
rebolusyonaryo. da Ferdinand 
Marcos Jr, commander-in-chief ti 
AFP, Lt. Gen. Bartolome Bacarro, 
nga chief of staff ti AFP idi, Gen. Ed- 
gardo de Leon, pangulo ti JTF-Storm 
idi ken ti 8th Infantry Division ken 
Brig. Gen. Marceliano Teofilo, pa- 
ngulo ti Intelligence Service ti AFP. 
Direkta met a karaman dagiti pwer- 
sa ti US military babaen ti Joint 
Special Operations Task Force Tri- 
dent, maysa a yunit a direkta nga 
iggem, sansanayen ken ar-armasan 
ti US. Da Marcos ken dadduma pay a 
kakumplot iti daytoy a krimen ket 
rumbeng a maisaklang iti umiso a 
korte. 


balin nga estudyante iti Jose Rizal 
High School. Dandani met a naggid- 
dan da a simrek iti University of the 
Philippines idi maudi a paset ti de- 
kada 1960, nagbalin da a mannurat 
iti Philippine Collegian, ken nagbalin 
da a kameng kadagiti nailian-de- 
mokratiko a timpuyog ti kabataan. 
Agpada da a nagserbi nga orga- 
nisador iti intar ti mangmangged 
ken mannalon. Sakbay da a nadutu- 
kan kadagiti sentral nga organo ti 
Partido, agpada da a nangidaulo iti 
panangiyabante ti rebolusyonaryo a 
tignay iti nadumaduma a rehiyon. 
Manipud iti Manila, agpada da a 
naiyalis idiay Cebu idi 1974 tapno 
agorganisa kadagiti mangmangged. 
Naiyakar da idiay Samar iti sumaru- 
no a tawen tapno agiyaramid ti pa- 
kauna a panagsukisok iti gimong ken 
agpauneg ti pannakaawat kadagiti 
anti-pyudal a dangadang, malaksid 
kadagiti dadduma pay a rebbengen. 
Idi 1976, ni Ka Laan ket nagserbi a 
kalihim iti rehiyon Eastern Visayas, 
bayat a ni Ka Bagong-tao ti maikad- 
wa a kalihim. Kabilang ni Ka Ba- 


ANG BAYAN 


gong-tao kadagiti nangidaulo iti 
Central Luzon idi umuna a paset ti 
dekada 1980 nu sadinno a timmayok 
ti armado a dangadang ken nasak- 
nap a dangadang ti masa dagiti 
mannalon ken mangmangged laban 
iti diktadura a US-Marcos. Ti pana- 
ngidaulo ni Ka Laan iti panagabante 
ti rebolusyonaryo a tignay iti Eas- 
tern Visayas ket nakaitampukan ti 
naregta a panagabante dagiti anti- 
pyudal a dangadang ken armado a 
dangadang. 

Nagakem da Kadwa Laan ken 
Bagong-tao ti nangnangruna a papel 
iti panangitandudo ti Maikadwa a 
Nainkadaklan a Tignay Panagilinteg 
idi 1992-1998 a balbaliw a nangpa- 
singked iti pangngeddeng ti Partido 
kadagiti basaran a prinsipyo ti 
Marxismo-Leninismo-Maoismo, ken 
iti estratehiya ken taktika ti naun- 
day a gubat ti umili tapno iyabante 
ti demokratiko a rebolusyon ti umili. 
Indauluan da a nasayoat ti Komite 
Sentral ti Partido iti panangsalaknib 
ditoy ken panangpaay kadagiti rebi- 
syunista a traydor a naggandat nga 
iyaw-awan wenno gudwoen ti Parti- 
do. Iti panangidaulo da, naisalbar ti 
Partido manipud iti ngarab ti panna- 
karunaw ken balbaliw nga inturong 
daytoy ti rebolusyon a Pilipino iti 
dana ti panagabante ken panagruk- 
bos. 

Iti napalabas a tallo a dekada, 
ni Ka Laan ti nagserbi a pangulo ti 
Komiteng Tagapagpaganap ti Komi- 
te Sentral iti inaldaw-aldaw a pana- 
ngidaulo na iti rebolusyon a Pilipino. 
Ni met Ka Bagong-tao ti nagserbi a 
kabuklan a kalihim ti Komite Sentral. 


Iti Maikadwa a Kongreso ti Partido 
idi 2016, balbaliw a nabotosan da iti 
Komite Sentral ken kadagiti mangi- 
dadaulo nga organo ti Partido. 

Nagakem da kadagiti indibidwal 
a responsibilidad, uray pay iti na- 
palpalabas a dekada ket nairut da a 
nagbinnadang iti panangibaklay ti 
nadadagsen a rebbengen iti pana- 
ngidaulo iti Partido. Kabinnadang da 
met dagiti dadduma pay a mangida- 
daulo a kadre ti Partido iti Komite 
Sentral, Kawanihan sa Pulitika ken 
iti Komiteng Tagapagpaganap iti pa- 
nangted-silaw iti dana ti panaga- 
bante ti demokratiko a rebolusyon ti 
umili iti Pilipinas. 

Dagiti dokumento ti Komite 
Sentral ken ti Komiteng Tagapagpa- 
ganap nga indauluan da nga isurat 
ket ad-adda pay a nagpabaknang 
kadagiti teorya ti panangiyabante ti 
demokratiko a rebolusyon ti umili iti 
Pilipinas. Dagiti memorandum wen- 
no direktiba ti KTKS ket ad-adda 
pay a nagpalawa ken nagpaunag iti 
konsepto ti naunday a gubat ti umili 
ken pannakigubat a gerilya. Nagi- 
paay da ti panawen tapno pairuten 
ti pannakaawat dagiti kadre ti Par- 
tido kadagiti prinsipyo ti amin-a- 
benneg a panagabante ti gubat ti 
umili ken ti krusyal a pateg ti pana- 
ngikumbina ti tallo a ramen daytoy — 
ti armado a dangadang, rebolusyon 
agraryo ken panangitakder ti base a 
masa. 

Dagiti sinursurat da Ka Laan 
ken Ka Bagong-tao nga ibati da ket 
paset ti nabaknang a lakasa ti rebo- 
lusyonaryo a teorya a kontribusyon 
ti rebolusyon a Pilipino iti panang- 


pabaknang ti Marxismo-Leninismo 
Maoismo. Dagitoy ket urnongen ti 
Komite Sentral iti maysa wenno ma- 
no a libro para kadagiti kadre ti Par- 
tido. 

Da Ka Laan ken Ka Bagong-tao 
ket nakemmeg idi 2014 ken nasurok 
dua a tawen a naibalud. Nakaruk-at 
da idi 2016 tapno agserbi iti nego- 
tiating panel ti National Democratic 
Front of the Philippines (NDFP) iti 
saritaan iti kappia iti rehimen Du- 
terte. Idi inbasura ni Duterte ti sari- 
taan-kappia ken inmandar na ti pa- 
nangkemmeg ken panagpatay kada- 
giti personahe ti NDFP ken ti Partido 
ken BHB, balbaliw a kimmappeng da 
Ka Laan ken Ka Bagong-tao kadagiti 
larangan gerilya. 

Ginasgasut a milyon a piso ti in- 
paay ni Duterte tapno anupen ti ba- 
se da Ka Laan ken Ka Bagong-tao 
ken ti Komite Sentral manipud pay 
idi 2017. Aglablabes dagiti panag- 
bomba iti ere ken dagiti kanyon a 
nangitunda ti nakaro a perdi iti biag 
ken pagbiagan ti nalawa a suporta a 
masa ti rebolusyonaryo a tignay. 
Mano ribo a pasista a tropa ti naa- 
ramat para iti plano ti kabusor a 
kettelen ti biag da Ka Laan ken Ka 
Bagong-tao ken pugutan ti ulo ti 
Partido. 

Nagballigi man ti kabusor a gi- 
busan ti biag da Ka Laan ken Ka Ba- 
gong-tao, napaay da iti panggep a 
pilayen ti liderato ti Partido. Ken kas 
ti pannakabuwal ti natatayag a kayo 
iti bakir, nagibati da ti nalawa nga 
espasyo nga itatta ket pagtarusan ti 
raya ti init ken pigsa kadagiti baro a 
kayo nga adigi ti Partido ken BHB. 


Natibker a kolektibo a panangidaulo ti Komite Sentral ti Partido 


aan a mailibak ti nagdakkel a pukaw ti Partido, partikular iti Komite 

Sentral, ti ipupusay da Kadwa Benito Tiamzon ken Kadwa Wilma Austria, a 
sinaruno ti ipupusay ni Kadwa a Joma idi Disyembre 16, 2022. Saan met a 
mailinged ti dagsen ti pannakatay ti mano pay a mangidadaulo a kadre ti Par- 
tido iti napalabas a tawtawen kabilang da kadwa Julius Giron (Ka Nars), Jorge 
Madlos (Ka Oris), Menandro Villanueva (Ka Bok), Antonio Cabanatan (Ka 
Manlimbasog), Eugenia Magpantay (Ka Fiel), Mariano Adlao (Ka Panoy) ken 


dadduma pay. 


Nupay kasta, iti intero a biag da 
a mangidadaulo iti Partido ken rebo- 

lusyon a Pilipno, nangsanay da ti ri- 
bo-ribo a kadre ken rebolusyonaryo 


a nakasagana a sumublat ken ma- 
ngiggem ti nadadagsen a rebbengen 
ken responsibilidad. Pimmusay man 
ti mano, sinukatan met isuda ti ad- 
adu pay a kadre ken lider a determi- 
nado nga akmen dagiti rebbengen 
da iti tengnga ti dadakkel a pannu- 
bok. 

Iti panangiyuna ti Kawanihan sa 
Pulitika, napardas a tinarimaan ken 
balbaliw a pinapigsa ti Komite 

Sentral dagiti sentral nga organo ti 
liderato ti Partido. Dagus a naduto- 
kan dagiti sumublat a kadre nga ita 
ket mangiyun-una iti inaldaw-aldaw 
a panangiyabante kadagiti trabaho 
ken rebbengen iti panangidaulo. 
Awan amak nga inawat da dagiti ka- 
rit iti panangidaulo. Ad-adda a pi- 
napigsa pay ti Komite Sentral ken ti 
panangidaulo daytoy kadagiti ma- 
ngidadaulo a komite ken dagiti kad- 
re kadagiti komite iti rehiyon ken iti 
dadduma pay a sentral nga organo 
daytoy. Sipipinget ita ti Komite 
Sentral a papigsaen ti Partido iti 
ideolohiya, pulitika ken organisa- 
syon. 

Iti duron ti kawanihan sa Puliti- 
ka ken Komite Sentral, amin a kadre 
ti Partido iti amin nga andana ti li- 
derato ket naanep tatta iti kolektibo 
a panangigaed nga ingato ti teoreti- 
kal ken praktikal a kammuan iti pa- 
nagadal iti Marxismo-Leninis- 
mo-Maoismo, dagiti batayan a prin- 
sipyo ti Partido iti ideolohiya, puliti- 
ka ken organisasyon, ken ti estrate- 
hiya ken taktika iti panangiyabante 
ti demokratiko a rebolusyon ti umili 
babaen ti naundoy a gubat ti umili. 

Idadauluan ita dagiti kadre ti 
Partido ti panaglagom kadagiti ka- 
padasan, panangrimbaw kadagiti 
kakapuyan ken panangilinteg kada- 
giti kamali. Agpingpinget da iti pa- 
nagmuli iti bagi segun iti proletaryo 
nga ideolohiya, agsipsiput ken agi- 
laklaksid kadagiti kamali a turong ti 
panagpanpanunot, agpakpakalaing 
iti demokratiko nga estilo iti pa- 
nagtrabaho ken agisapsapraktika ti 
panagdillaw ken panagdillaw iti bagi 
kas pamuspusan tapno papigsaen ti 
panagkaykaysa ken ad-adda pay a 
padur-asen dagiti trabaho. Nakasa- 
gana ti amin a kadre ti Partido iti 
nadadagsen a sakripisyo bayat nga 
ur-urnongen ti pigsa ti intero a 


kamkameng tapno labsan ti amin a 
kinarigat ken pannubok, ken uma- 
bante iti dana ti rebolusyonaryo a 
panagdalluyon. 

Idadauluan tatta ti Komite 
Sentral ti ad-adda pay a panagpa- 
pigsa ti demokratiko a rebolusyon ti 
umili. Nairut nga agkaykaysa ti amin 
a kamkameng ti Partido kadagiti 
plano ken rebbengen nga inlanad ti 
Komite Sentral kadagiti direktiba 
nga inruar daytoy babaen ti Komi- 
teng Tagapagpaganap. Minandaran 
na ti amin a komite ti Partido nga 
ingge't kabaelan a riingen, organi- 
saen ken patignayen ti masa ken li- 
derato dagiti dangadang pang-eko- 
nomiya ken pangpulitika, ti panagla- 
ban kadagiti parigat iti masa a neo- 
liberal a patakaran, ti panaglaban iti 
pasista a terorismo ti kabusor, ti 
panaglaban iti umir-irteng a panna- 
kibiang-militar ti imperyalismo a US 
ken panangbukel ti nagkaykaysa a 
prente tapno ibunannag, isina ken 
labanan ti pasista a rehimen US- 
Marcos. Minandaran met ti Komite 
Sentral ti Bagong Hukbong Bayan a 
sipipinget a paayen ti todo atake ti 
kabusor, ad-adda pay nga agpalawa 
ken pairuten ti silpo iti nalapad a 
masa a mamnalon, sipipinget a pa- 
regtaen dagiti dangadang nga anti- 
pyudal: palawaen, patibkeren ken 
paaduen dagiti organisasyon masa 
iti kaaw-awayan, ken ad-adda pay a 
pagil-ayaben ken pagramaramen ti 
apoy ti pannakigubat a gerilya. 

Pappapigsaaen tatta ti Komite 
Sentral ti organisasyon ti Partido 
segun iti prinsipyo ti demokratiko 
sentralismo. Ingge't kabaelan a 
pappapigsaen na ti kolektibo a pa- 
nangidaulo iti amin a tukad. Nairut 
maipatpatungpal dagiti pagannuro- 
tan ken disiplina. Agpurpursigi ti 
amin iti panangisayangkat kadagiti 
regular a pulong ken kumperensya 


tapno buklen ti panagkaykaysa. Da- 
giti patakaran ken atas ket maipat- 
patungpal a naimbag tapno sibubu- 
kel ken aggigiddan nga agmartsa. 
Regular ken alisto nga agul-ulat da- 
giti komite iti nangatngato nga or- 
gano ti Partido. Iti amin a tukad ti 
liderato, naanep a matartarabayan 
ti taray ti trabaho iti nababbaba a 
tukad, kagiddan ti kasasaad ti ma- 
sa. 

Iti sango ti kumarkaro a krisis ti 
malakolonyal ken malapyudal a sis- 
tema ken mapadpadasan a nakaro a 
kinakurapay, panaggundaway ken 
panangidadanes iti sidong ti imper- 
yalismo, pyudalismo ken burukrata 
kapitalismo, natibker ti pangnged- 
deng ti nalawa a masa ti umili a Pili- 
pino nga agpinget iti dana ti rebolu- 
syonaryo a dangadang. Ita ken iti 
kaanuman, determinado ti Partido a 
riingen, pagkaykaysaen ken patig- 
nayen ti nalawa a masa ti umili a Pi- 
lipino, ken idauluan ti rebolusyonar- 
yo nga armado a dangadang ken re- 
bolusyonaryo a tignay masa iti inte- 
ro a pagilyan. 

Iti tarabay ti Marxismo-Leninis- 
mo-Maoismo ken babaen ti panag- 
papigsa ti kolektibo a panangidaulo 
ken panagkaykaysa ti amin a patri- 
yotiko ken demokratiko a dasig, si- 
gurado nga ipan ti naindaklan a 
Partido tayo ken ti umili a Pilipino ti 
nailian-demokratiko a rebolusyon iti 
nangatngato a tukad ken magun-od 
ti dagiti dakdakkel a balligi iti suma- 
runo a tawtawen. 

Iti inspirasyon iti lagip da Kad- 
wa Laan, Kadwa Bagong-tao, Ka Jo- 
ma ken amin a naindaklan a martir 
ken banwar ti proletaryo ken umili a 
Pilipino, ingga't kabaelan nga ibak- 
lay tayo ti nadadagsen a rebbengen 
iti panangiyabante ti tarigagay para 
iti pudno a wayawaya, demokrasya 
ken sosyalismo. 


Labanan ti uming-inget nga imperyalista a panangidadanes laban iti umili a Pilipino! 
Situtured nga iyabante ti gubat ti umili para iti pudno a wayawaya ken demokrasya! 
Pagil-ayaben ken pagramaramen ti apoy ti gubat ti umili! 


Agbiag ti Bagong Hukbong Bayan! 


Agbiag ti Partido Komunista ng Pilipinas! 
Agbiag ti proletaryo ken umili a Pilipino! 

